اوشاقلارین سالدیرقانلیغینی آغیز سویونون آنالیزی ایله تشخیص وئرمک
اوشاقلارین سالدیرقانلیغینی آغیز سویونون آنالیزی ایله تشخیص وئرمک
آغیز سویونون آنالیزی اوغلان اوشاقلارینین سالدیرقان اولوب اولمادیقلارینی تشخیص وئرمگه کؤمک ائلیه بیلر. «سینسیناتی» مریضخاناسینین طیبّی آراشدیرمالار مورکزینین موطالیعهلرینه گؤره آغیز سویونداکی هورمونلارین غیلظتی ایله اوشاقلارین سالدیرقانلیغینین آراسیندا رابیطه وار.
موحقیقلر 7 - 9 یاشلاریندا اولان اون یئددی اوشاغین آغیز سویوندان نمونه گؤتوروبلر. بو اوشاقلارین روحی موراقیبتلره احتیاجلاری اولدوقلاری مریضخانا طرفیندن تأیید اولموشدو.
بو نمونهلری اوچ؛ تستوسترون، دهیرواپیاندروسترون و کورتیزول هورمونلاری سطحینده آنالیز اولوندو.
موحقیقلر گؤردولر اوشاقلارین سالدیرقانلیغینین حدّی بو هورمونلارین اندازهسی ایله رابیطهلیدیر. اونلار سالیم و ناخوش اولمایان اوشاقلارین آغیز سولاریندا آنالیز ائلهدیلر. اله گلن نتیجه بو مسألهنی تأیید ائلهدی.
بو موحقیقلر اینانیرلار آغیز سویونون واختیندا و دقیق آنالیزینین آیری فایدالاریدا اولا بیلر. اونلارین نظرینه، آغیز سویونون هورمونلارینی آنالیز ائلهمک ناخوشلارین درمانی اوچون طبیبلره کؤمک ائلیه بیلر.
azb_Arab azb_Arab azb_Arab azb_Arab azb_Arab azb_Arab azb_Arab